b'\n_START_ARTICLE_\nGeorge Gordon\n_START_SECTION_\nLapsuus ja nuoruus, sis\xc3\xa4llissodan aika\n_START_PARAGRAPH_\nGordon syntyi Pulaskissa Tennesseess\xc3\xa4. H\xc3\xa4n valmistui L\xc3\xa4ntisest\xc3\xa4 sotilasinstituutista Nashvillesta Tennesseest\xc3\xa4 1859. Ennen sis\xc3\xa4llissodan alkua h\xc3\xa4n harjoitteli siviili-insin\xc3\xb6\xc3\xb6riksi. H\xc3\xa4n liittyi vapaaehtoisena konfederaation armeijaan 11. Tennesseen jalkav\xc3\xa4kirymenttiin ennen ylenemist\xc3\xa4\xc3\xa4n prikaatinkenraaliksi._NEWLINE_Gordon johti Vaughnin prikaatia kenraalimajuri John C. Brownin alaisena Franklinin taistelussa 30. marraskuuta 1864. Monia h\xc3\xa4nen johtamistaan miehist\xc3\xa4 on haudattu McGavockin konfederaation hautausmaahan Frankliniin Tennesseehen.\n_START_SECTION_\nGordonin my\xc3\xb6hemm\xc3\xa4t vaiheet\n_START_PARAGRAPH_\nSodan j\xc3\xa4lkeen Gordon harjoitti lakimiehen tointa Memphisiss\xc3\xa4 Tennesseess\xc3\xa4 vuoteen 1883. H\xc3\xa4net nimitettiin yhdeksi rautatiekomission j\xc3\xa4senist\xc3\xa4 Tennesseehen. H\xc3\xa4n sai nimityksen sis\xc3\xa4ministeri\xc3\xb6lt\xc3\xa4 1885, salaisena intiaaniagenttina Arizonassa ja Nevadassa, jossa h\xc3\xa4n palveli vuoteen 1889. H\xc3\xa4n palasi Memphisiin Tennesseehen ja jatkoi lakimiehen toimensa harjoittamista. H\xc3\xa4n oli Memphis cityn koulujen ylitarkastaja vuosina 1889\xe2\x80\x931907._NEWLINE_Suullisen raportin mukaan h\xc3\xa4n meni kenraali Nathan Bedford Forrestin luo Memphisiss\xc3\xa4, ja kertoi h\xc3\xa4nelle \xc3\xa4skett\xc3\xa4in muodostetusta Ku Klux Klanista, mihin Forrest vastasi: "Se on hyv\xc3\xa4 asia; Se on helkkarin hyv\xc3\xa4 asia. Me voimme k\xc3\xa4ytt\xc3\xa4\xc3\xa4 sit\xc3\xa4 n\xc3\xa4ytt\xc3\xa4\xc3\xa4ksemme neekereille heid\xc3\xa4n paikkansa." Forrestista tuli ensimm\xc3\xa4inen maanlaajuisen klaanin johtaja._NEWLINE_Historiallisena todisteena j\xc3\xa4rjest\xc3\xb6n tavoitteista on vuoden 1868 Gordonin julistus. Siin\xc3\xa4 Gordon varoittaa ett\xc3\xa4 "klaani on syttynyt kolme kertaa," ja ett\xc3\xa4 jos mustat "aloittavat sodan meit\xc3\xa4 vastaan, heid\xc3\xa4n t\xc3\xa4ytyy kest\xc3\xa4\xc3\xa4 hirve\xc3\xa4 kosto joka seuraa." H\xc3\xa4n my\xc3\xb6s v\xc3\xa4itti ett\xc3\xa4 klaani oli rauhallinen organisaatio, ja ett\xc3\xa4 jotkut henkil\xc3\xb6t olivat klaanin nimiss\xc3\xa4 tehneet v\xc3\xa4kivallantekoja._NEWLINE_Gordon valittiin demokraattina kaksi kertaa kongressiin, jossa palveli 4. maaliskuuta 1907 l\xc3\xa4htien kuolemaansa saakka Memphisiss\xc3\xa4. H\xc3\xa4net on haudattu Elmwoodin hautausmaahan.'